Ásgeir Jónsson tók við sem seðlabankastjóri á síðasta ári . Fjórir framkvæmdastjórar og fyrrverandi aðstoðarforstjóri Fjármálaeftirlitsins ( FME ) eru í hópi þeirra átta sem sagt var upp störfum í Seðlabankanum í gær en þá var tilkynnt um nýtt skipurit í kjölfar sameiningar bankans og FME . Þetta kemur fram í umfjöllum í Morgunblaðinu í dag . Í hópi þeirra sem fengu uppsagnarbréf er Jón Þór Sturluson , fyrrverandi aðstoðarforstjóri FME , en hann var í hópi umsækjenda um stöðu varaseðlabankastjóra fjármálastöðugleika . Yfirlögfræðingarnir Sigríður Logadóttir , hjá Seðlabankanum , og Anna Mjöll Karlsdóttir , úr FME , láta einnig af störfum . Þeim til viðbótar hafa Tómasi Erni Kristinssyni , framkvæmdastjóra gagnasöfnunar og upplýsingatækni , og Guðmundi Kr . Tómassyni , framkvæmdastjóra fjármálainnviða , hætt störfum . Þessu til viðbótar hefur Rannveig Sigurðardóttir , einn varaseðlabankastjóranna þriggja , sótt um laust embætti ríkissáttasemjara .